ڈھکیا

ڈَھکَیّا (بنگالی: পুরান ঢাকাইয়া، یعنی: پرانے ڈھکیے یا ڈھاکا کے قدیم باشندے) ہند آریائی ثقافتی گروہ ہے جسے شہر ڈھاکا کا اصل مکین تصور کیا جاتا ہے۔ انھیں عام طور پر ڈَھکَیّے کہا جاتا ہے۔ ان کی تاریخ مغلیہ دور سے جڑی ہوئی ہے جب بنگالی کاشت کار اور شمالی ہند کے تاجر ڈھاکا میں آ کر بسے۔ بنگالی کاشت کاروں کو  کہا جاتا ہے اور وہ ڈھکیا کُٹّی بولی بولتے ہیں جو بنگالی زبان کی ایک بولی ہے؛ جبکہ شمالی ہند کے تاجر خوش باش کہلاتے ہیں اور وہ اردو کی ایک مقامی بولی ڈھکیا اردو بولتے ہیں۔

 تاریخ 
مغل دور میں جب جہانگیر نگر (موجودہ پرانا ڈھاکا) صوب بنگال کی راجدھانی تھی، تو یہاں چاول کی پیداوار و برآمد بہت اہم صنعت تھی۔ شمالی و وسطی ہند کے متمول تاجر مشرقی بنگال سے چاول اکٹھا کر کے صفائی و پیکنگ کے بعد برآمد کرتے تھے۔ صفائی کے عمل کو بنگالی میں  (কুটা) کہتے ہیں۔ اس کام کے لیے دیہی بنگالی مزدور ڈھاکا آتے اور رفتہ رفتہ وہیں بسنے لگے۔ اسی سے  طبقہ ابھرا جو رفتہ رفتہ ایک نئی شناخت کے ساتھ سامنے آیا اور ان کی بنگالی بولی میں اردو کا خاصا اثر شامل ہوا۔

دوسری طرف شمالی ہند سے آنے والے تاجر بھی مستقل ڈھاکا میں آباد ہوئے اور  کہلائے۔ وقت گزرنے کے ساتھ ان کی اردو بھی بنگالی لہجے سے متاثر ہو کر ڈھکیا اردو بن گئی۔

انیسویں صدی عیسوی کے اختتام اور بیسویں صدی عیسوی کے اوائل تک یہ برادریاں امیر و اثر و رسوخ والے طبقے میں شامل ہو چکی تھیں۔ مثلاً نئے پلٹن میں گلِ نور خاتون اور ایوب علی سردار جیسے افراد بڑے زمین دار بنے۔ ایوب علی گھوڑوں کی ریس کراتے تھے اور رمنا ریس کورس میدان میں ان کے گھوڑے حصہ لیتے تھے، جس سے انھیں نہ صرف دولت ملی بلکہ برطانوی حکومت سے انعامات بھی۔

آج کل پرانے ڈھاکا میں کُٹّی بنگالی اقلیت میں ہیں، خصوصاً برطانوی دور میں ہونے والی دو بڑی نقل مکانیوں کے بعد جب مختلف بنگالی اضلاع سے لوگ ڈھاکا آئے اور شہر میں نئی آبادیاں بسیں۔ نئی تعلیمی یافتہ شہری آبادی نے معیاری بنگالی زبان کو رائج کیا جس کے نتیجے میں قدیم ڈھکیوں اور نو آباد شہریوں کے درمیان ثقافتی و لسانی فرق نمایاں ہوا۔ یہی تقسیم آج بھی ڈھکیا شناخت کی کشمکش کی بنیاد ہے جہاں قدیم باشندے خود کو اصل مکین تصور کرتے ہیں اور نئے شہری اکثریت میں ہوتے ہوئے  کہلاتے ہیں۔
 حوالہ جات 

زمرہ:بنگالی شخصیات
زمرہ:بنگلہ دیش کے نسلی گروہ
زمرہ:ڈھاکہ کی ثقافت
زمرہ:ڈھاکہ کی شخصیات
زمرہ:ہند آریائی اقوام